ठिचौली में जंगली जानवर की दहशत, ग्रामीण घरों में कैद
घरड़ानाखुर्द पंचायत के ठिचौली गांव में जंगली जानवर से ग्रामीण दहशत में है। खौफ के मारे ग्रामीण देर रात घरों से भी नहीं निकल रहे हैं। ग्रामीणों का कहना है कि शनिवार देर रात अज्ञात जानवर ने हमला कर एक ऊंट को घायल कर दिया। दुर्जनवाला जोहड़ के पास जगमाल बुडानिया अपने खेत में मकान बनाकर रहते हैं। रात को घर के बाहर ऊंट को बांध रखा था। जंगली जानवर ने हमला कर उसे घायल कर दिया। जगमाल बुडानियां ने बताया कि ऊंट की आवाज सुनकर परिवार वाले बाहर आए तो धारीदार जानवर भागता दिखाई दिया। उसके पदचिह्न भी कुत्ते से बड़े हैं। इसका पता चलने पर आस-पड़ौस के लोग लाठियां टार्च लेकर पीछे गए लेकिन वह सरसों की फसल में छिप गया।
hin_Deva hin_Deva